
ВОВЕД И ПЕДАГОШКИ ПРИНЦИПИ
Концептуална рамка на проширената програма
ВОВЕД И ЦЕЛ НА МОДЕЛОТ
Проширената програма претставува структурирано продолжување на престојот на учениците во основните училишта кои работат во една смена. Таа опфаќа активности по завршување на редовната претпладневна настава и се реализира на ниво на училиште во соработка со општините, со поддршка од наставниот кадар, стручните соработници и по потреба — надворешни соработници.
Програмата се реализира низ наставни часови преку услови и активности вон редовната настава, насочени кон продолжена и зголемена поддршка на учениците во развојот на нивните когнитивни, социо-емоционални и моторички способности, почитувајќи ги нивните специфични потреби и потенцијали.
	Проширената програма ги опфаќа дополнителната настава, додатната настава и воннаставните активности и претставува суштински педагошки простор во кој училиштето го исполнува она што редовната настава не може секогаш целосно да го постигне: да ги следи, забележува и знае постигањата на секој ученик, да го поддржи ученикот во надминување на тешкотиите, но и остварување на своите потенцијали, да го поттикне ученикот во остварување на очекуваното, со што ќе стане самостоен, самокритичен, одговорен и граѓански активен поединец.


Проширената програма се очекува да придонесе кон следните резултати:

▸Подобрено учење: зголемени постигања и функционална писменост на учениците, стекнати трајни навики за самостојно и доживотно учење.

▸Добросостојба на учениците: подобрена емоционална и физичка безбедност, компетенции за саморегулација и толеранција на двосписленост/несигурност, зголемено чувство на припадност и задоволство од училишниот живот.

▸Намалени нееднаквости: поеднаков пристап до поддршка, исхрана, простор за учење и вклученост на учениците од сите социоекономски, етнички и јазични средини.

▸Зајакната социјална кохезија и активно граѓанство: поголема меѓусебна доверба и соработка меѓу учениците, поактивно учество на учениците, семејствата и заедницата во училишниот живот.
Овој документ ги дефинира основните принципи на проширената програма, концептуалниот модел на проширената програма, видовите активности и конкретните улоги на сите чинители. Воедно, во документот се понудени примери за: годишна и неделна распределба на кадарот, различни начини на имплементација на моделот, согласно карактеристиките на училиштето, формулари за планирање на активностите од проширената програма, евидентирање на учениците и неделна рефлексија на наставникот.  
1.  Педагошки принципи на проширената програма
Педагошките принципи на проширената училишна програма се изведени од основните начела на Законот за основно образование, научните достигнувања во оваа област и педагошките искуства на другите земји, контекстуализирани во однос на актуелната поставеност на воспитно-образовниот систем, развиеноста на училишната мрежа, професионалните компетенции на наставниците и стручните соработници, потребите и можностите на учениците, условите и потребите на училиштата и кадровскиот, материјалниот и финансискиот потенцијал на општините.
	1.  ПРИНЦИП НА ДОБРОСОСТОЈБА НА УЧЕНИКОТ И БЕЗБЕДНА СРЕДИНА ЗА РАЗВОЈ

	Добросостојбата на ученикот и безбедната средина за учење се поставуваат како прв и темелен принцип на проширената програма, бидејќи претставуваат неопходна основа врз која се гради секое понатамошно учење, развој и постигнување. Покрај содржините насочени кон академски компетенции, проширената програма создава услови за одмор, релаксација и слободно изразување, водејќи се од фактот дека добросостојбата на ученикот е претпоставка за учењето.  Во насока на проширената програма, овој принцип подразбира:

	▸Физичка и емоционална безбедност: Реализација во средина во која секој ученик се чувствува прифатен, безбеден и слободен да учествува без страв од осуда, исмевање или неуспех. Се поттикнува атмосфера на почитување, пријателство и соработка, и навремено реагирање на малтретирање, дискриминација или исклучување.

	▸Одмор и релаксација: Преку свесно вградени структурирани паузи, активности за релаксација и простор за игра и слободна активност, особено кај помладите ученици.

	▸Поддршка на менталното здравје: Преку активности за развој на емоционалната интелигенција, емпатијата и вештините за справување со конфликти, успеси и разочарувања.


	2.  ЦЕЛНО ОРИЕНТИРАНА АКАДЕМСКА НАДГРАДБА

	Дел од активностите во проширената програма се планираат и ќе се реализираат врз основа на идентификувани образовни потреби на учениците, со јасна цел за достигнување, консолидација или збогатување на предметните компетенции предвидени со редовната наставна програма. Активностите во рамките на дополнителната и додатната настава се насочени кон мерливи исходи на учење кои директно ги унапредуваат академските постигања. Овие активности се организираат за секој предмет со примарен фокус на развојот на функционалната писменост. При тоа, содржините во проширената програма се водат од истите компетенции, но ги третираат преку индивидуализација и персонализација преку користење различни инструкции во поучувањето, методи, контексти и форми на претставување и начини на усвојување.  Принципот препознава три насоки на интервенција:

	▸Ремедијација / достигнување — за ученици кои не ги постигнале во целост и на задоволително ниво резултатите од учењето и не ги стекнале компетенции предвидени со курикулумот (наставната програма) за редовната настава. Со дополнителната настава на структуриран начин, постапно и со засилена индивидуална поддршка, ќе се пополнат таквите празнини и јазови пред да станат непремостливи.

	▸Консолидација — за ученици кои ги совладале основите, но им е потребна дополнителна вежба, разновидни примери и практична примена за да го стабилизираат и интегрираат знаењето.

	▸Збогатување и проширување — за ученици кои ги постигнале или надминале очекуваните резултати и имаат капацитет и интерес за подлабоко или поширокo истражување на содржините. Оваа насока подразбира квалитативно поинакви активности и задачи со повисок степен на сложеност, интердисциплинарност и самостојност.


	3.  ПРИНЦИП НА СОЦИЈАЛНА КОХЕЗИЈА И НЕДИСКРИМИНАЦИЈА

	Проширената програма создава простори и активности за заедничко учење, дружење и соработка меѓу ученици од исти и различни етнички, јазични, културни, социоекономски припадности, со цел градење на социо-емоционални компетенции преку меѓусебна доверба, разбирање и чувство на заедничка припадност. Програмата активно го отстранува секој механизам — структурен, содржински или практичен — кој би можел да доведе до исклучување, стигматизација или нееднаков третман на кој било ученик.  Во насока на проширената програма, покрај другото, овој принцип подразбира:

	▸Мешани групи по избор: Воннаставните активности и клубовите/секциите
 се организираат така што намерно ги спојуваат учениците кои во редовната настава можат да бидат поделени по паралелки, јазици на настава (наставен јазик) или постигања, создавајќи прилики за меѓусебен контакт и пријателство.

	▸Содржини кои ги одразуваат сите: Материјалите, темите и проектите во проширената програма рефлектираат разновидност на идентитети, искуства и перспективи — ниту еден ученик не треба да се чувствува невидлив или нерепрезентиран во она што го учи и создава.

	▸Недискриминаторска распределба на улогите и можностите: Пристапот до активности се регулира со транспарентни и правични критериуми, степенот на партиципативност според вољата, желбата и можностите за учество на ученикот, а евалуацијата според јасни, мерливи, конкретни и единствени стандарди. Се води грижа да не се репродуцираат постоечките социоекономски нееднаквости.

	▸Образование за заеднички вредности: Дел од воннаставните активности е наменски посветен на теми поврзани со човековите права, граѓанската рамноправност и ненасилното решавање конфликти, преку симулации, дебати и проекти засновани на реални ситуации.


	4.  ПРИНЦИП НА УНИВЕРЗАЛЕН ДИЗАЈН ЗА УЧЕЊЕ

	Проширената програма е подеднакво достапна за сите ученици, независно од нивното постигање, потреба или припадност, но се реализира преку диференциран пристап кој ги препознава и почитува сличностите и разликите. Еднаквоста во проширената програма не подразбира униформност, туку правичност — каде секој ученик добива поддршка соодветна на неговите специфични потреби со цел да ги постигне очекуваните резултати. Соодветен педагошки механизам за остварување на оваа еднаквост е Универзалниот дизајн за учење (УДУ). Во проширената програма примената на УДУ овозможува надминување на бариерите при учењето на учениците со попреченост, надарените и талентираните ученици, учениците од различни етнички и јазични заедници и учениците со различен социо-економски статус, преку следните начела:

	▸Повеќе начини на вклучување на учениците: Создавање безбедна, пријатна и поддржувачка средина за учење преку овозможување различни начини за вклучување на учениците, со почитување на нивната мотивација, интерес и перцепирана вредност на активноста за ученикот.

	▸Повеќе начини на доаѓање до информациите / знаењето: Информациите, покрај традиционалните начини, може да се стекнуваат од аудио запис, видео запис, графички прикази и тактилни материјали, симулации, мултимедијални прикази, компјутерски модели и/или комбинација од наведените.

	▸Повеќе начини на дејствување и изразување на учениците: Учениците, според своите потреби и можности, можат да го покажат наученото на различни начини: цртеж, дигитална презентација, усна презентација, физички модел, демонстрација, тест, активност и сл.

	▸Поддршка и пристап до ресурси: Прилагодени материјали за ученици со потешкотии, како и предизвици за надарени ученици, без да се фаворизира или исклучува некој.


	5.  ПРИНЦИП НА АВТОНОМИЈА И САМОНАСОЧЕНОСТ НА УЧЕНИКОТ ВО УЧЕЊЕТО

	Проширената програма го поставува ученикот во улога на активен субјект кој постепено ја презема одговорноста за сопствениот напредок. Активностите се дизајнирани да поттикнуваат метакогниција, самопроценка и поставување лични цели, со цел учениците да стекнат вештини за самостојно управување со учењето — компетенција неопходна за адаптација во постојано променливата средина.  Во насока на овој принцип, покрај другото, наставниците ги имплементираат следните стратегии:

	▸Глас и избор: Учениците треба да имаат автономија при изборот на воннаставните активности/клубови во кои ќе учествуваат, како и изборот на содржини кои ќе ги учат. Кога учениците сами одлучуваат за своето учење, нивната внатрешна мотивација и одговорност се зголемуваат. Учениците редовно даваат повратна информација и учествуваат во изборот и организацијата на активностите преку анкети, ученички средби и ученичкиот парламент, чии предлози се земаат предвид при годишното планирање,  ревизија и реализација на на проширената програма.

	▸Искуствено учење: Активностите треба да се засноваат на практична работа, експериментирање, учење преку решавање проблеми и истражување, со цел учениците да ја видат релевантноста на она што го учат.

	▸Флексибилни патеки на учење: Наместо сите ученици да ја работат истата задача во исто време, наставникот треба да понуди различни „патеки“ за постигнување на одредена цел.

	▸Ученикот истражувач: Ученикот, во зависност од возраста, креира и спроведува акциски истражувања за доаѓање до сознанија за својата улога во процесот на учење и поучување, давање предлози на наставниците и родителите за задоволството од процесот на учење, унапредување на своето место и улога во училницата, училиштето и локалната средина.


	6.  ПРИНЦИП НА СОРАБОТКА СО ЗАЕДНИЦАТА

	Проширената програма се осмислува и спроведува преку активно партнерство помеѓу училиштето, родителите и единиците на локалната самоуправа, при што учењето е вкоренето во реалниот општествен контекст на ученикот. Заедницата не е само корисник на образовниот исход, туку рамноправен учесник во неговото создавање, а учениците стекнуваат граѓанска и интеркултурна компетентност преку непосреден ангажман во неа.  Проширената програма бара, охрабрува и поддржува специфичен вид партнерства:

	▸Партнерство со родителите: Родителите се клучни за идентификација и дефинирањето на потребите на децата. Покрај во редовната настава, училиштето и наставниците треба активно да бараат и да овозможат нивно вклучување во планирањето, реализацијата и евалуацијата на часовите и воннаставните активности предвидени во проширената програма.

	▸Интеграција со локалната заедница: Успешните програми за продолжен престој и воннаставни активности често соработуваат со општината, бизнис секторот, здравствените институции, медиумите, невладините организации, спортски клубови или културните институции. Ваквите партнерства овозможуваат активен ангажман на учениците во општествени и хуманитарни акции во заедницата.


	7.  ДОЖИВОТНОТО УЧЕЊЕ КАКО ПЕДАГОШКИ ПРИНЦИП

	Проширената програма промовира доживотно учење на секој вклучен во процесот. Со тоа се иновира процесот на учење и поучување, се олеснува комуникацијата помеѓу заинтересираните и се промовира единство во воспитно-образовното делување.  Проширената програма го промовира и поддржува доживотното учење преку:

	▸Образование на родителите: Преку редовна комуникација со наставниците и стручните соработници, родителите развиваат подлабоко разбирање на сопствената улога во развојот на детето, што директно ја зголемува нивната партиципативност и придонесува за поголема усогласеност на воспитните пристапи дома и во училиштето.

	▸Професионален развој на наставниците и стручните соработници: 
Проширената програма е можност за наставниците да ги препознаат, разберат и искористат компетенциите на родителите во функција на поддршка на учењето на учениците. Таа истовремено претставува простор за личен професионален развој — во однос на методите на работа, диференцираниот пристап и меѓусебното учење меѓу колегите.
За квалитетна реализација на проширената програма, потребно е континуирано инвестирање во обука на наставниот и стручниот кадар за инклузивно образование, социо-емоционално учење, фасилитација на проектна и интердисциплинарна работа и пристапи насочени кон ученикот, преку акредитирани обуки, менторска поддршка и професионални заедници на учење.


	Проширената програма не е дополнување на редовната настава — таа е нејзино педагошко продолжување и збогатување. Преку доследна примена на овие седум принципи, училиштето се трансформира во средина која ги поддржува сите ученици: во нивното учење, развој, добросостојба и граѓанска зрелост.


2. Основна структура на моделот
Проширената програма се реализира во траење од два часа непосредно по завршувањето на редовната претпладневна настава. Таа е наменета за ученици од прво до деветто одделение и е организирана во два последователни блока на активности.
Програмата вообичаено започнува со период за одмор и оброк, пред учениците да продолжат со понатамошните активности. Следува блокот активности кој вклучува (1) самостојно учење, во кој учениците, со поддршка на наставникот, ги изработуваат задачите зададени од наставниците и ги развиваат вештините за самостојно и одговорно учење и (2) дополнителна или додатна настава, во согласнност со потребите на учениците. Распределбата на учениците во дополнителна и додатна настава е според проценката на наставникот и истата може да се менува во текот на годината. како и. Програмата вообичаено завршува со воннаставни активности кои вклучуваат (1) клубови, во кои учениците учествуваат според своите интереси и склоности и (2) превентивни програми за поддршка на добросостојбата на учениците.
Училиштата располагаат со значителна флексибилност при организацијата: редоследот на блоковите може да се прилагоди според специфичните потреби и услови на секое училиште, а помеѓу блоковите можат да се вградат кратки одмори. Активностите се диференцирани по возрасни групи - помлади ученици (1-3 одделение), средна група (4-5 одделение) и постари ученици (6–7 и 8–9 одделение) - со цел да се обезбеди соодветност на содржините и пристапот.
Реализацијата ја обезбедуваат одделенски и предметни наставници во рамки на петте дополнителни неделни часови предвидени за дополнителна, додатна настава и воннаставни активности, како и во склоп на дополнување на фондот на часови. По потреба се вклучуваат и стручни соработници и надворешни соработници.
	Времетраење
	 Олоку 2 часа по завршување на редовната претпладневна настава 

	Структура
	 Блок 1: Одмор и оброк | Блок 2: Дополнителна настава / Додатна настава    /Задачи за самостојно учење на ученикот | Блок 3: Воннаставни активности  и клубови (вклучително и превентивни програми)
 Училиштата имаат флексибилност при распределување на периодот на реализација на блоковите активности 1-2-3 и флексибилност во реализација на одморите

	Целна група
	 Одделенија 1–9
; флексибилни блокови по возрасни групи (1–3, 4–5, 6–7, 8–9)

	Кадар
	 Одделенски и предметни наставници (во рамки на 5 дополнителни  неделни часови) + стручни соработници како поддршка 

	Исхрана
	 1 оброк (по завршување на редовната настава)


2.2. Организација по возрасни групи
I циклус (1–3 одделение)
· Фокус на навики, основни вештини 
· Повеќе структурирана поддршка 
· Пократки игровни активности
· Игра на отворено, преку движење и физичка активност 
· Креативни (јазични, ликовни, музички, драмски) активности
· Почетни насочени академски активности
II циклус (4–5 одделение)
· Баланс на академски и трансверзални компетенции
· Развој на самостојност
· Перцепција, идентификација и доживување за развој на социјални вештини
· Игровни, истражувачки и физички активности на отворено 
· Креативни проекти, кои постепено се надополнуваат со проектна работа
III циклус (6–9 одделение)
· Поголем избор 
· Проектна и истражувачка работа 
· Кариерна ориентација
2.3. Задолжителност на учеството
Меѓународните искуства покажуваат дека проширените програми најдобро функционираат доколку се задолжителни за сите ученици. Во спротивно се случува само-селекција и вообичаено оние ученици на кои им е најмногу потребно да бидат вклучени во вакви програми (поради социјална ранливост и сл.) се исклучени од истите. Поради тоа, моделот предвидува задолжително учество на сите ученици во проширената програма, во консултацијасо Училишниот одбор и Советот на родители. 
2.4. Балансирана распределба на активностите 

Проширената програма треба да содржи урамнотежен сооднос помеѓу академската поддршка, насочените воннаставни активности, слободното време и активностите за добросостојба. Ориентациона возрасна распределба на 2-часовниот блок:

· Одделенија 1–3: до 1/3 академска поддршка (задачи за самостојно учење/дополнителна и додатна настава), а остатокот - игра, движење, креативни и слободни активности и одмор.

· Одделенија 4–5: приближно половина академска поддршка, половина воннаставни, проектни и активности за добросостојба.

· Одделенија 6–9: поголема застапеност на проектната, истражувачката и воннаставната работа, со почитување на времето за одмор, социјализација и неформална комуникација и дружење.

Училиштето ја прилагодува распределбата на времето и активностите во рамки на дадените ориентациони граници, водејќи сметка секој ден да содржи академска поддршка и активности за одмор, движење и слободно изразување.
2.5. Генерален модел (дневна организација)
Пример на временска рамка 
	Времетраење на активноста
	Активност
	Цел
	Предлог методи

	30 мин. по завршување на редовната настава
	Одмор + оброк
	
	

	40 мин.
	Дополнителна настава 
Додатна настава
Задачи за самостојно учење на ученикот

	јакнење на самодовербата
надминување на тешкотиите во учењето
олеснување на процесот на учење
специфична поддршка во учењето
развој на извонредност
поддршка на самостојното учење
развој на самостојност 

намалување на нееднаквости

намалување на обврските на ученикот дома
	индивидуализација 
персонализирано учење и поучување
диференцирана поддршка и поучување
истражувачка настава 
мултимедијално учење и поучување
врсничко учење 
самостојно учење
соработничко (колаборативно) учење
...
водено учење 

врсничко учење 

самостојно учење

...

	10 мин.
	Одмор
	
	

	40 мин.
	Воннаставни активности / Клубови
Превентивни програми
	откривање на специфични потенцијали кај ученикот
развој на интереси
задоволување интереси, желби и лична потреба за развој на ученикот
развој на социо-емоционални компетенции
афирмација на ученикот во средината
развој на здрави животни стилови

развој на позитивни вредности

превенција на ризични форми на однесување
	проектно учење
учење преку  истражување
партиципативно/ искуствено учење
игра и игровни активности



Програмата се реализира 5 дена во неделата за сите одделенија од 1-9, со траење од 2 часа по завршување на редовната настава.Видовите активности се менуваат на дневно ниво (на пр. дополнителна и додатна настава - 2 дена во неделата (за дел од учениците), задачи за самостојно учење - 3-4 дена во неделата, воннаставни активности - 5 дена во неделата).
Училиштето може да направи сопствен план за распоред на блоковите, согласно кадровските и просторните можности. 
Услови за примена
· Просторни услови: слободни училници по завршување на редовната настава 
· Кујна или договор со надворешен снабдувач за 1 оброк во периодот на проширената програма (попладне)
· Решен систем на транспорт за сите ученици кои патуваат (со договор со општината или родителите)
3. Видови активности
Проширената програма опфаќа четири основни типа на активности, кои заедно формираат кохерентна и балансирана попладневна структура. Секој тип на активност има јасна педагошка цел, организациска форма и дефинирани улоги и одговорности.
	3.1.а Задачи за самостојно учење на ученикот 


Овој вид активности претставува задолжителна компонента на проширената програма. Станува збор за активности кои во отсуство на проширената програма ученикот вообичаено би ги изработувал дома - домашни задачи, повторување и вежбање. Со нивното  организирање во училишната средина, проширената програма овозможува секој ученик, без разлика на домашните услови, да има гарантиран пристап до структурирана средина, потребни материјали и стручна поддршка. На тој начин, она што вообичаено зависи исклучиво од семејниот контекст, сега станува рамноправна можност за сите.
Во одделенската настава активноста ја реализира одделенскиот наставник, кој ги познава учениците во целост и може да обезбеди интегриран и персонализиран пристап кон секое дете. предметните наставници ангажирани во одделенската настава можат да бидат вклучени во реализација на проширената програма за одделенска настава. Во предметната настава може да ги реализираат различни предметни наставници, при што се обезбедува генерална поддршка на учениците, без разлика на  конкретните наставни содржини со кои учениците работат во тој период.
Суштинската вредност на овој вид активности не е само во тоа дека учениците ги завршуваат задачите — туку во тоа како ги завршуваат. Примарниот фокус е на градењето трајни навики на самостојност, истрајност и самонасочено учење. Ученикот постепено учи да го планира сопственото учење, да управува со времето, да препознае кога му е потребна помош и да преземе одговорност за сопствениот напредок. Овие метакогнитивни вештини - способноста да се учи самостојно и свесно - претставуваат темел на доживотното учење и се градат токму преку секојдневна, структурирана рутина.
Улогата на наставникот во овој вид активности е водечка, но не-доминантна. Наместо директно да ги решава задачите, наставникот поставува прашања кои поттикнуваат размислување, ја следи работата на учениците, дава насочена повратна информација и ги охрабрува оние кои наидуваат на тешкотии. Пристапот е диференциран - приспособен кон темпото, потребите и нивото на секој ученик.
Ученикот, од своја страна, е поставен во центарот на процесот: работи активно и самостојно, применува претходно стекнати знаења, бара помош кога е навистина потребно и развива чувство на одговорност за она што го учи. Учениците кои порано ги завршуваат своите задачи не остануваат пасивни - тие се насочуваат кон дополнително читање, логички и образовни игри, мини-истражувачки проекти, поддршка на врсниците или креативни активности.
	3.2.б Дополнителна настава (Ремедијација) 


Дополнителната настава
 е насочена кон ученици кои имаат тешкотии со постигнување на резултатите од учење. Таа е структурирана, постапна, со засилена индивидуална поддршка, и има за цел за пократок временски интервал, на најекономичен начин, со индивидуализиран пристап да се отстранат недостатоците и тешкотиите со кои се соочил ученикот во текот на реализација на редовната настава. 
Овој пристап се темели на користење разновидни методи, стратегии и контексти на учење, со цел до резултатите од учењето да се дојде на поразбирлив, прифатлив, партиципативен и функционален начин за ученикот. Ова вклучува:
· користење на алтернативни објаснувања и примери 
· поврзување на содржините со секојдневни ситуации и искуства 
· примена на визуелни, практични и интерактивни активности 
· прилагодување на темпото и нивото на сложеност 
Фокусот е ставен на учење со разбирање, учење преку делување, искуствено учење и практична примена на знаењата. На овој начин се овозможува учениците да ги надминат тешкотиите преку адаптирани и соодветни на ученикот различни пристапи кон она што се учи, што придонесува за мотивација на ученикот за учење, активно учество во надминување на проблемите во учењето и задоволство од личните постигнувања во однос на очекуваните резултати од учењето.  
	3.2.в Додатна настава (Збогатување / Проширување)


Додатната настава е наменета за ученици кои ги постигнале или надминале очекуваните резултати и имаат капацитет и интерес за подлабоко истражување. Оваа форма на настава може да ги мотивира учениците за учење, бидејќи нуди предизвикувачки начин на работа за учениците, го надминува проблемот со недоволниот обем на предметни и други содржини и недоволно тешки задачи. Во додатната настава учениците и наставниците можат да одат над и надвор од рамката и барањата на предметната наставна програма. Во рамките на додатната настава се применуваат квалитативно поинакви и комплексни задачи, кои вклучуваат повисоки нивоа на когнитивна ангажираност, интердисциплинарен пристап и решавање на проблемски и отворени задачи. Акцентот е ставен на:
·  самостојно учење
·  истражување
·  критичко размислување и 
·  креативна примена на знаењата во нови и автентични ситуации.
Наставникот има улога на фасилитатор и ментор, кој ги насочува учениците кон истражувачки активности, проекти и продлабочени содржини, овозможувајќи им развој на повисоки когнитивни и метакогнитивни вештини.
Дидактички насоки и методички решенија за дополнителната и додатната настава
· Целите и резултатите од учењето се таксономски дефинирани, мерливи, прикажани со идикатори за успешност;
· За наставата соодветно и навремено се прави планирање и подготовка;
· Изборот на содржини се прави врз основа на содржините во редовната настава, соодветно збогатени по форма, вид, димензија, суштина и сложеност како би одговарале на секој од учениците;
· Моделирањето при користењето на формите и методите на наставна работа и мултимедијалноста е императив;
· Се темели на изразено почитување на дидактичките принципи: од познато кон непознато; од полесно кон потешко; од конкретно кон апстрактно; систематичност и структурираност; и др. 
· Индивидуализацијата, диференцијацијата и персонализацијата се водечки принципи во однос на почитување на сличностите и разликите помеѓу учениците;
· Комбинирањето на истражувачката настава, проектната настава, практичната настава, искуственото учење, кооперативното учење, врсничкото учење и др. се добра основа за диверзификација на учењето и активно учество на ученикот во сопствениот развој;
· Менторирањето на учениците и индивидуалната работа со учениците може само да ги подобри резултатите од учење на ученикот;
· Формативните проверки и повратни информации се редовни, навремени, конкретни и насочени;
· Различни модели на тимска работа и соработка помеѓу наставниците би значеле квалитет повеќе во реализацијата на наставата;  
· Информираното парнерство со родителите и нивно вклучување во сите етапи од реализацијата на наставата е предуслов за успешна настава;
· Вклучувањето на стручни соработници ја унапредува работата со учениците со посебни образовни потреби и надарените и талентираните ученици.
· Идентификација на учениците, процена на потребата/ите на секој ученик прави наставникот/наставниците, но се почитува и изразената потреба од ученикот и процената на родителот; 
· Акциските истражувања и студиите на случај се добра основа за следење и унапредување на квалитетот на наставата и учењето на учениците;
· Степенот на постигање на резултатите на ученикот го утврдува наставникот врз основа на партиципативноста, активноста, резултатите од учењето и задоволството на секој ученик;
· Резултатите од учење и постигнувањата на учениците во редовната настава влијаат врз одлуката за учество на ученикот во додатната, односно дополнителната настава;
· Резултатите од учење и постигнувањата на учениците во додатната, односно дополнителната настава влијаат врз одлуката за учество на ученикот во додатната, односно дополнителната настава;
· Реализацијата на додатната, односно дополнителната настава може да е надпредметна, временски флексибилна, поддржува и поттикнува методичка интеграција и корелација;
Предуслови за успешна реализација на дополнителната и додатната настава се:
· Соработка помеѓу наставниците (тимска работа);
· Соработка помеѓу наставниците, стручните соработници и родителите на учениците;
· Планирање на дополнителната и додатната настава;
· Изработка на програма за дополнителна и додатна настава;
· Формативното следење и оценување на ученикот во текот на редовната настава;
· Мотивирање на учениците и родителите за учество во дополнителната и додатната настава;
· Истражување на и во наставата;
· Евалуација на дополнителната и додатната настава;
3.3.а Превентивни програми
Превентивните програми
 претставуваат структурирана и плански организирана компонента на проширената програма, насочена кон заштита и унапредување на менталното и физичкото здравје на учениците, развивање на позитивни вредности и здрави стилови на живеење, како и превенција на ризични форми на однесување. Истовремено, овие програми придонесуваат за развивање на  заштитни фактори кои на децата им помагаат при градењето на зрели и позитивни животни ставови и начини на размислување и однесување. 
Училиштата, врз основа на анализи добиени преку процесот на самоевалуација на училиштето, проценки од стручните соработници на училиштето, предлози добиени од ученичките заедници, ученичкиот парламент, училишниот одбор, советот на општината или Педагошката служба, одлучуваат кој вид превентивни програми ќе се реализираат во училиштето во текот на учебната година, односно кои превентивни програми ќе бидат приоритетни, а активностите во рамките на програмите се прилагодуваат на возраста и потребите на учениците. 
Проширената програма нуди време и можности за квалитетно реализирање на активностите од превентивните програми во периодот на продолжен престој на учениците во училиштето, особено поради тоа што учениците се активни носители за спроведување на овие програми. Нивното учество се реализира преку: ученичкиот парламент, ученичките клубови и секции, врсничката медијација, волонтерски акции и хуманитарни иницијативи, креативни проекти, училишни конкурси и натпревари и др. Така, во рамките на проширената програма, секој ученик во одредени периоди може да биде вклучен во реализација на различни активности од планираните превентивни програми.
Превентивните програми се координираат од стручните соработници на училиштето (педагог, психолог, специјален едукатор и сл.), во соработка со одделенските и предметните наставници, а по потреба и со надворешни партнери - здравствени институции, невладини организации и локални установи.
	3.3.б Воннаставни активности и клубови


Воннаставните активности претставуваат суштинска компонента на проширената програма, преку обезбедување простор за сестран развој на учениците надвор од академскиот контекст. Организирани се во форма на клубови или тематски групи со јасно дефинирани цели, активности и очекувани резултати. Тие им овозможуваат на учениците слободно да ги истражуваат своите интереси во поттикнувачка средина.
Целите на нивното вклучување во проширената програма се повеќекратни. Воннаставните активности го поддржуваат социјалниот и емоционалниот развој на учениците - градат тимска работа, емпатија, самодоверба и вештини за решавање конфликти. Преку мешани групи составени од ученици од различни паралелки, јазични и културни заедници, тие активно придонесуваат за социјална кохезија и инклузија. 
Учениците самостојно избираат активности според своите интереси, со што се зголемуваат нивната мотивација и чувство на припадност. Покрај тоа, воннаставните активности создаваат можности за активно граѓанство и вклученост во заедницата, а соработката со надворешни партнери - НВО, спортски клубови, културни установи - ја збогатува нивната содржина и квалитет. Јавното претставување на постигнувањата на учениците преку изложби, настапи и натпревари дополнително ја зајакнува нивната самодоверба.
Примери на видови активности и клубови
	Тип
	Примери
	Реализатор

	Спортски
	Фудбал, кошарка, одбојка, пинг-понг, народни игри, моторички вежби...
	Наставник по ФЗО, (спортски тренер (надворешен), студенти на ФОСЗ, како поддршка)


	Уметнички
	Ликовна уметност, музика, хор, драма, филм, фотографија, ...
	Одделенски наставник, Наставник по јазик, музичко образование, ликовно образование (студенти на Педагошките факултети како поддршка)

	СТЕМ/Дигитален
	Роботика, програмирање, математички клуб, астрономија,...
	Одделенски наставник, Наставник по информатика, математика, физика, хемија, биологија (студенти на Педагошките факултети и други наставнички факултети како поддршка)

	Еколошки/ Граѓански активизам/ Волонтерство
	Еко-клуб, училишна градина, волонтерски акции во заедницата, ученички иницијативи за унапредување на училиштето и заедницата, дебатен клуб...
	Одделенски наставник, Наставник по ГО, природни науки

	Јазичен/Медиумски
	Клуб за читање, училишен весник, радио, јавно говорење настап, странски јазик...
	Одделенски наставник, Наставник по јазик, библиотекар (студенти на Педагошките факултети и други наставнички факултети како поддршка)

	Интеркултурен
	Интеркултурни проекти, мешани групи,...
	Одделенски наставник, Наставник по ГО, стручен соработник (студенти на Педагошките факултети и други наставнички факултети како поддршка)


	Вештини за живеење
	Градинарство, готвење, плетење, шиење...

	Различни наставници кои ги имаат потребните вештини интереси

	Социо-емоцинални вештини
	Ефективна комуникација, решавање конфликти, соработка, градење самодоверба, разбирање на емоции...
	Различни аставници кои ги имаат потребните компетенции, со поддршка на стручните соработници


Организациски принципи за воннаставните активности и клубови
· Изборот на клубови се случува на почетокот на годината
· Мешани групи: намерно и по потреба и проценка се спојуваат ученици од различни паралелки и јазични групи
· Бројот на ученици во клубовите не е ограничен 
· За секоја воннаставна активност и за секој клуб се подготвува план за работа на почеток на полугодието
· На крајот на секое полугодие се организира јавна презентација/изложба/натпревар 
3.4. Проектно и интердисциплинарно учење
Проектното и интердисциплинарното учење претставува трансверзална карактеристика на проширената програма, применлива во рамки на дополнителната, додатната настава и воннаставните активности. Тимови на наставници од различни предмети заеднички ги планираат, водат и менторираат проектите.

Проектното учење ги надминува границите на предметно-часовниот систем, ги руши бариерите на училницата, прави меѓугенерациско поврзување втемелено на интереси, можности, постигања и очекувања на учениците, а се почитува и стилот на учење на учениците. На тој начин се развива одговорноста, се почитува својот и трудот на другите, се практикува позитивна и насочена комуникација инспирирана од целта на учењето и улогите во делувањето. Ученикот е активен во процесот на усвојување на знаења, и до него доаѓа со истражување и критичко делување. Интердисциплинарното учење е насочено кон целовитост на развојот на ученикот, учење кое ги руши границите помеѓу предметите и кај ученикот развива систем од знаења, вредности, ставови и вештини кои го подготвуваат за живот.  

4. Кадар и ангажман за реализација на проширената програма
4.1. Планирање на ангажманот на наставниците
· Секој наставник учествува во проширената програма во согласност со јасен неделен распоред на задолженија
· Законската рамка
 предвидува 5 задолжителни неделни часови за проширена програма
· Директорот изработува Годишен план за ангажман на кадарот, со точно дефиниран број часови по вид активност
· Наставниците ангажирани во редовната настава учествуваат во планирањето на проширената програма
5. Улоги на чинителите
5.1. Директор на училиштето
Директорот е педагошки и административен лидер на проширената програма на ниво на училиштето. Тој:
· Изработува/ревидира Развојна програма и Годишната програма на училиштето, каде вклучува посебен дел за проширената програма
· Формира тим/комисија за организација и реализација на проширената програма
· Изготвува Годишен план за ангажман на кадарот (кој наставник, кога, во која активност)
· Управува со логистиката: распоред на простории, договори за исхрана, транспорт
· Комуницира со општината за финансирање, транспорт и инфраструктура
· Организира информативни средби со родителите на почеток на секоја учебна година (или почесто) и по потреба или барање на родителот/родителите
· Врши интерна евалуација на програмата и ги известува Училишниот одбор и ДПИ
5.2. Одделенски наставници (1–5 одделение)
· Дидактичко-методички го организира, го надгледува и поддржува и помага процесот на изработка на задачите за самостојно учење 
· Идентификува ученици со потреба за дополнителна поддршка и ги распоредува по групи
· Реализира дополнителна настава 
· Реализира додатна настава
· Организира и води воннаставни активности/клубови 
· Соработува со стручниот соработник за следење на ученици со ПОП
· Соработува со другите наставници 
· Редовно комуницира и ги информира родителите за учеството и напредокот на детето
· Води евиденција за учеството и постигањата во проширената програма
5.3. Предметни наставници (6–9 одделение)
· Реализира дополнителна настава за ученици кои имаат тешкотии по неговиот предмет
· Реализира додатна настава/истражувачки клуб за напредни ученици
· Подготвува диференцирани материјали за различните нивоа на постигање
· Поддржува ученици за натпревари и олимпијади
· Поддржува ученици при изработка на задачите за самостојното учење
· Соработува со наставниците по сродни предмети за меѓупредметни проекти
· Води евиденција за учеството и постигањата во проширената програма
5.4. Стручни соработници (педагог, психолог, специјален едукатор и рехабилитатор, социолог, социјален работник)
Стручните соработници обезбедуваат системска и систематска поддршка за квалитетна реализација и инклузивност на проширената програма. Тие:
· Учествуваат во иницијална проценка на образовните потреби на учениците со ПОП (при почеток на програмата и при промена)
· Ја координираат поддршката за ученици со посебни образовни потреби и соодветно ги распоредуваат во активностите
· Ја следат и документираат инклузивноста на програмата 
· Спроведуваат активности за социо-емоционален развој (работилници, дискиусии и сл.)
· Реагираат на случаи на исклучување, дискриминација или вознемирување за време на проширената програма
5.5. Родители и Совет на родители
· Пред почеток на проширената програма (секоја учебна година) се информираат за содржините и придобивките од проширената програма
· Советот на родители ја разгледува и дава предлози за подобрување на проширената програма 
· Собираат информации за задоволството на родителите од примената на проширената програма
· Можат да учествуваат/волонтираат во одредени активности (работилници, излети, проекти)
· Учествуваат во заеднички настани за учење на семејствата (отворени денови, изложби и презентации на ученичките проекти, спортски и културни настани) најмалку еднаш во текот на учебната година
· Учествуваат на работилници за родители на теми поврзани со поддршка на учењето и добросостојбата на децата дома
· Соработуваат со наставниците за остварување на најдобар интерес на детето
· Според можностите, учествуваат во обезбедување исхрана на учениците
5.6. Општини (основачи на училиштата)
Општините се клучниот финансиски и логистички партнер за имплементацијата на проширената програма. Тие:
· Обезбедуваат финансирање за трошоците на проширената програма (греење, евентуален дополнителен кадар, транспорт, хигиена, наставни средства/медиуми-опрема)
· Го координираат транспортот – договараат покасно заминување на училишниот превоз во денови кога се реализира програмата
· Обезбедуваат инфраструктурна поддршка (доколку е потребна адаптација на простор, опрема и сл.)
· Остваруваат партнерства со локалните организации, спортски клубови и установи кои можат да бидат надворешни соработници
· Одобруваат и овозможуваат пристап до ресурсите на општините за реализација на проширената програма (спортски сали, музеи и сл.)
· Според можностите, обезбедува изхрана за учениците

5.7. Училишни одбори
· Формално ја усвојуваат Развојната програмата на училиштето и Годишната програма за работа, кои задолжително содржат план за проширена програма
· Ги следат финансиските и педагошките аспекти на имплементацијата
6. Следење, евалуација и осигурување на квалитетот
6.1. Ниво на ученик
· Наставниците водат евиденција за редовноста и учеството на учениците во секоја активност
· Следење и бележење на постигањата на учениците, со цел поддршка и планирање на развојот на ученикот 
· Учениците ја проценуваат и оценуваат успешноста и задоволството со секој од елементите на реализацијата на проширената програма
· Мислењата и предлозите на учениците (преку анкети, дискусии и ученичкиот парламент) се земаат предвид при изборот, организацијата, годишната ревизија и прилагодувањена активностите од проширената програма.
6.2. Ниво на наставник
· Наставниците се рефлексивни учесници во процесот
· Наставниците ја самоценуваат својата работа
· Учествуваат во заедничка рефлексија и професионални заедници на учење, каде се анализираат предизвиците, успешните практики и можностите за подобрување на реализацијата на проширената програма
6.3. Ниво на програма
· Реализираните активности од проширената програма се известуваат во годишниот извештај на училиштето
6.4. Надворешна евалуација
· Државниот просветен инспекторат (ДПИ) го вклучува следењето на проширената програма во рамките на редовните инспекциски посети
· Бирото за развој на образованието (БРО) постапува во согласност со своите надлежности.
6.5. Ниво на општина   
Општината има улога на координатор и поддржувач на квалитетната имплементација на проширената програма во сите училишта на својата територија, преку обезбедување услови, насоки и логистичка поддршка.
• Општините прибираат податоци за реализација на проширената програма, бројот на вклучени ученици, наставници, просторните капацитети на училиштата, кои се користат прикреирањетолокални политики.
• Општината организира периодични координативни состаноци со директорите, со цел размена на информации, идентификација на предизвици и усогласување на практиките меѓу училиштата.
• Се поттикнува развој и споделување на добри практики помеѓу училиштата, преку мрежи на соработка, работилници и професионални средби на ниво на општина.
• Општината обезбедува поддршка за унапредување на условите за работа, вклучително просторни капацитети, логистичка организација и по потреба техничка и материјална помош.

7. Претпоставки за успешна  имплементација на моделот и потенцијални ризици
· Оброкот по завршување на редовната настава е составен дел напроширената програма. Без обезбеден оброк, учениците не можат да останат во училиштето во попладневните часови, а продолжениот престој ризикува да стане социјално нерамноправен. 
· Во контекст на обезбедувањето задолжителен оброк и задоволување на санитарните услови, неопходно е училиштето да поседува или прилагоди просторија за служење оброци (трпезарија, менза).
· Моделот подразбира неопходност од доволен број слободни училишни простории по завршување на редовната претпладневна настава. Дополнително, пристапноста за ученици со физичка и сензорна попреченост (рампи, адаптирани тоалети и сл.) е законска обврска и задолжителен услов.
· Со цел информирање и добивање поддршка од родителите, неопходно е спроведување на задолжителни информативни средби со родителите пред да се започне со планирање на програмата, како и пред почетокот на програмата – со акцент на придобивките за децата, безбедноста и трошоците. Согласноста од родителите треба да ги вклучи информациите за: содржина, распоред, исхрана и превоз. Советот на родители треба да биде вклучен во планирањето и евалуацијата на програмата.
· Проширената програма треба да е јасно поврзана со целите дефинирани во Развојната програма на училиштето и да води/придонесува кон постигнување на овие цели. Конкеретните активности и организацијата на кадарот треба да се рефлектираат во Годишната програма на училиштето.
· Успешната имплементација подразбира континуирано инвестирање во подготовка и професионален развој на наставниот и стручниот кадар (инклузивно образование, социо-емоционално учење, фасилитација на проектна работа, пристапи насочени кон ученикот, демократско поучување, училнички и училишен курикулум, менторирање, индивидуализација и персонализација на учењето и поучувањето, итн.), планирано преку годишните програми за професионален развој на училиштето.

8. Прилози и обрасци за планирање на проширената програма
8.1. ОБРАСЦИ ЗА ПЛАНИРАЊЕ НА КАДАР
  ОБРАЗЕЦ 1: Годишен план на директорот за ангажман на кадарот
	Наставник
	Задолжителен предмет/и и бр. на часови 
	Паралелки во кои се реализира
	Изборни предмети и бр. на часови
	Час на одделенска заедница
	Задачи за самостојно учење
	Дополнителна и додатна настава
	Воннаставна активност
	Превентивни програми
	Вкупен број на часови

	Д.K.
	Биологија 16 часа
	7-1,2

8-1,2,3

9-1,2,3
	4 часа
	/
	1 во 9 одд.
	2
	1
	1
	25

	Б.А.
	Математика/ 21 час
	6-1,

8-1,2,3,4
	/
	1 час, паралелка 6-1
	1 во 6-1
	2
	1
	1
	27

	Е.Т.
	Физика 15 часа
	7-1,2,3;          8-1,2,3;        9-1,2,3
	6 часа
	
	1 во 7 одд.
	2
	1
	1
	26

	
	
	
	
	
	
	
	
	
	

	
	
	
	
	
	
	
	
	
	


  ОБРАЗЕЦ 2: Неделен распоред на задолженија за проширената програма
	
	Дополнителна и додатна настава
	Задачи за самостојно учење
	Превентивни програми
	Воннаставни активности

	Наставник
	Ден, време и училница
	Паралелки од кои се формира група

	Ден, време и училница
	Паралелка

	Ден, време и училница
	Паралелки од кои се формира група
	Ден, време и просторија
	Паралелки од кои се формира група

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


8.2. ПРИМЕРИ НА ПЛАНОВИ И РАСПОРЕДИ за различни типови основни училишта
  ТИП 1: ГОЛЕМО ГРАДСКО ОСНОВНО УЧИЛИШТЕ
	ООУ „ПРИМЕР 1" — Скопје
Одделенија: 1-9 одделение | 28 паралелки
Ученици: 740 ученика
Кадар: 48 наставници (28 одд. + 20 предметни), 3 стручни соработници
Просторни услови: Доволно училници, трпезарија, спортска сала, дворна површина
Исхрана: Сопствена кујна — 1 топол оброк попладне
Транспорт: Нема организиран превоз — учениците живеат во близина


1.1. Дневен распоред (понеделник — петок) - Пример
	Ученици од прво до трето одделение
	Ученици од четврто и петто одделение

	Организирано прифаќање на учениците и појадок
	7-8 часот
	Организирано прифаќање на учениците
	7-8 часот

	1 час
	8 – 8.40
	1 час
	8 – 8.40

	Одмор
	8.40 – 8.45
	Одмор
	8.40 – 8.45

	2 час
	8.45 – 9.25
	2 час
	8.45 – 9.25

	Одмор
	9.25 – 9.30
	Одмор
	9.25 – 9.30

	3 час
	9.30 – 10.10
	3 час
	9.30 – 10.10

	Одмор (ужина)
	10.10 – 10.30
	Одмор (ужина)
	10.10 – 10.30

	4 час
	10.30 – 11.10
	4 час
	10.30 – 11.10

	Одмор
	11.10 – 11.15
	Одмор
	11.10 – 11.15

	5 час
	11.15 – 11.55
	5 час
	11.15 – 11.55

	Одмор и ручек
	11.55 – 12.35
	Одмор
	11.55 – 12.00

	6 час-Поддршка за учење (дополнителна и додатна настава)/ Учество во превентивни програми  
	12.40 – 13.20
	6 час – Поддршка за учење (дополнителна и додатна настава  / домашни задачи и самостојно учење)
	12.00 – 12.40

	Слободно активно време (социјални игри, едукативни игри, спортски игри)
	13.20 – 13.50
	Одмор и ручек
	12.40 – 13.10

	7 час- Воннаставни активности/ Учество во превентивни програми  


	13.50 – 14.30
	Слободно активно време (социјални игри, едукативни игри, спортски игри)
	13.10 – 13.45

	Организирано испраќање на учениците
	14.30 
	7 час- Воннаставни активности/ Учество во превентивни програми  
	13.45 – 14.25

	
	
	Организирано испраќање на учениците
	14.25


	Ученици од шесто до деветто одделение (во денови кога завршуваат со шести час по распоред)
	Ученици од шесто до деветто одделение (во денови кога завршуваат со седми час по распоред)

	Организирано прифаќање на учениците 
	7-8 часот
	Организирано прифаќање на учениците
	7-8 часот

	1 час
	8 – 8.40
	1 час
	8 – 8.40

	Одмор
	8.40 – 8.45
	Одмор
	8.40 – 8.45

	2 час
	8.45 – 9.25
	2 час
	8.45 – 9.25

	Одмор
	9.25 – 9.30
	Одмор
	9.25 – 9.30

	3 час
	9.30 – 10.10
	3 час
	9.30 – 10.10

	Одмор (ужина)
	10.10 – 10.30
	Одмор (ужина)
	10.10 – 10.30

	4 час
	10.30 – 11.10
	4 час
	10.30 – 11.10

	Одмор
	11.10 – 11.15
	Одмор
	11.10 – 11.15

	5 час
	11.15 – 11.55
	5 час
	11.15 – 11.55

	Одмор
	11.55 – 12.00
	Одмор
	11.55 – 12.00

	6 час
	12.00 – 12.40
	6 час
	12.00 – 12.40

	Одмор
	12.40 – 12.45
	Одмор
	12.40 – 12.45

	7 час – Поддршка за учење (дополнителна и додатна настава  / домашни задачи и самостојно учење)
	12.45-13.25
	7 час
	12.45 – 13.25

	Одмор и оброк
	13.25-14.00
	Одмор и оброк
	13.25-14.00

	8 час- Воннаставни активности
	14.00-14.40
	8 час – Учество во превентивни програми  
	14.00-14.40


ℹ️
	· Организацијата на работниот ден е изготвена за три блокови по возрасни групи на ученици: 1-3 одделение; 4 и 5 одделение; 6 до 9 одделение водејќи сметка за неделниот број на часови за задолжителни и изборни предмети според Наставниот план и времето на завршување на часовите од редовната настава. 

· Одморот за ручек е исто така распореден во 3 блока (1 – 3 одд. -12.00-12.40; 4 и 5 одд. – 12.40 – 13.10; 6 до 9 одд. – 13.25 – 14.00). Целта е да се обезбеди простор за сите ученици, но и да се испочитуваат законските барања за безбедна исхрана на учениците.

· Поддршката за учење (задачи за самостојно учење, дополнителна и додатна настава ) е предвидено да се реализираат со по еден час неделно (вкупно 3 часа за поддшка за учење)  со тоа што учениците се распоредени во групи и активности според потребите.

· Сите ученици учествуваат во воннаставни активности и во превентивните програми според свој избор и афинитети.

· За учениците од шесто до деветто одделение се дадени две опции: распоред за денови кога паралелката има 6 часа по распоред на часови и кога има 7 часа по распоред на часови.


1.2. Неделен распоред на клубови — Пример
	Денови
	Име на воннаставна активност/клуб, место на реализација и реализатор

	Понеделник
	Клуб на млади хемичари
Кабинет по хемија Наставник Б.Б.
	Еко клуб
Училница бр.1
Наставник Н.Н.
	Спортски клуб -ракомет 
Фискултурна сала Наставник П.П.
	Математички клуб 
Училница бр.5 
Наставник С.С.
	Подмладок на црвениот крст  
Кабинет по биологија
Наставник Т.Т. и Општинска организација на Црвениот крст

	Вторник
	Спортски клуб –футсал
Фискултурна сала Наставник П.П.
	Уметнички клуб 
Кабинет по ликовно обр.
Наставник М.М.

	Дебатен клуб
Училница бр.2
Наставник А.А.
	Новинарска секција
Библиотека
Наставник В.В.
	СТЕМ клуб 
Кабинет по информатика
Наставник Р.Р.

	Среда
	
	
	
	
	

	Четврток
	
	
	
	
	

	Петок
	
	
	
	
	


1.3. Распоред на неделен ангажман на наставниците (пример)
	Наставник
	Пон.
	Вт.
	Сре.
	Чет.
	Пет.
	Вкупно/нед.

	Одд. наставник Б (1б)
	Клуб
	Доп.
	ЗСУ
	Дод.
	Прев.прог.
	5 часа

	Наставник по МЈ (8-9)
	ЗСУ
	Дод.
	Доп.
	Прев.прог.
	Клуб читање
	5 часа

	Наставник по МАТ (6-7)
	ЗСУ
	Доп.
	Дод.
	СТЕМ клуб
	ЗСУ
	5 часа

	Наставник по ФЗО
	Спорт -ракомет
	Дод.
	Прев.прог.
	Доп.
	Спорт -ракомет
	5 часа

	Наставник по инф.
	Дод.
	Доп.
	Роботика
	ЗСУ
	Роботика
	5 часа

	Педагог
	Следење
	Следење
	Доп.поддр.
	Следење
	Евалуација
	5 часа


ℹ️  Легенда: ЗСУ = Задачи за самостојно учење | Доп. = Дополнителна настава | Дод. = Додатна настава | Клуб = Воннаставна активност

  ТИП 2: МАЛО РУРАЛНО ЦЕНТРАЛНО УЧИЛИШТЕ 
	ООУ „ПРИМЕР 2" — Рурална средина
Рурално централно училиште,со мал број ученици, транспорт, ограничен простор и кадар  
Одделенија: 1-9 одделение | 7 паралелки (комбинирани)
Ученици: 120 ученика, 50 ученика патуваат
Кадар: 12 наставници (4 одд. +  8 предметни), 1 стручен соработник (1/2 работно место)
Просторни услови: доволно училници, без трпезарија, без фискултурна сала, мал двор
Исхрана: Учениците носат сопствена ужина (родителите обезбедуваат)
Транспорт: Организиран превоз- пристигнување до 7.45 часот, заминување до 15:00 часот


3.1. Дневен распоред
	Организиран превоз и организирано прифаќање на учениците
	Тргнување на автобус - 7.15 ч.
Стигнување во училиште – 7.45 ч.
	

	1 час
	8 .00 - 8.40
	

	Одмор за појадок на учениците од прво до петто одделение – 10 минути

	2 час
	8.50 - 9.30
	

	3 час
	9.35 - 10.15
	

	Одмор за појадок на учениците од шесто до деветто одделение и рекреативен одмор за учениците од прво до петто одделение – 20 минути

	4 час
	10.35 - 11.15
	

	5 час
	11.20 - 12.00 
	

	Одмор за ручек на учениците од прво до петто одделение – 30 минути

	6 час
	12.30 - 13.10  од прво до петто одделение
-Поддршка за учење (самостојно учење, дополнителна и додатна настава)
	12.05 -12.45 - шесто до деветто одделение

	Одмор за ручек на учениците од шесто и деветто одделение – 30 минути

	7 час
	13.10 – 13.40 од прво до петто одделение
-Одмор и рекреативни активности
	13.15 – 13.55 -шесто до седмо одделение
-Поддршка за учење, (самостојно учење, дополнителна и додатна настава)

	8 час
	13.45 – 14.30 - прво до петто одделение
-Воннаставни активности
-Учество во превентивни програми
	14.00 – 14.45 - шесто до деветто одделение
- Воннаставни активности
-Учество во превентивни програми

	Организиран превоз и организирано испраќање на учениците
	14.30 до 14.40 – Подготовка на учениците
Тргнување на автобус – 14.50 – 15.00 ч.
	


ℹ️Распоредот на активности е модуларен – блок за поддршка за учење и блок за воннаставни активности и превентивни програми.Одморите за појадок и ручек се во различни термини за учениците од 1-5 и од 6-9 одделение. Доаѓањето во и заминувањето од училиште е во исто време за сите ученици кои патуваат.
3.2. Распоред на неделен ангажман на кадарот — (пример)
ℹ️  Во малото училиште секој наставник извршува повеќе задачи - еден наставник може да покрива и задачи за самостојно учење и активност, со внимателен распоред.
	Наставник / Улога
	Пон.
	Вт.
	Сре.
	Чет.
	Пет.

	Одд. наставник 1 (1/2 одд.)
	ЗСУ+Клуб 
	ЗСУ  + Дод.
	ЗСУ
	ЗСУ  + Доп.
	ЗСУ+Превент.прог.

	Одд. наставник 2 (3/4 одд.)
	ЗСУ  + Доп.
	ЗСУ  + Клуб
	ЗСУ  + Дод.
	ЗСУ 
	ЗСУ+Превент.прог.

	Одд. наставник 3 (5 одд.)
	Клуб
	Доп.
	ЗСУ  + Клуб
	Додат.
	ЗСУ+Превент.прог.

	Предм. наст. (МЈ/МАТ 6-7)
	ЗСУ 6-7 + Доп.
	ЗСУ 6-7
	Слободно
	Дод.+Клуб
	Превент.прог.

	Стручен соработник (0.5)
	Следење
	—
	Подд. Инклузија
	—
	Евалуација


  ТИП 3: ЦЕНТРАЛНО УЧИЛИШТЕ СО ПОДРАЧНИ ПАРАЛЕЛКИ 
	ООУ „ПРИМЕР 3" — Рурална општина
Централно училиште со 2 подрачни паралелки во соседни села 
Одделенија: 1-7 одд. (централно) + 1-4 одд. (подрачно 1) + 1-3 одд. (подрачно 2)
Ученици: 180 (централно) + 45 (подрачно 1) + 25 (подрачно 2)
Кадар: 22 наставници вкупно; 14 во централното, 5 во подрачно 1, 3 во подрачно 2
Просторни услови: Централно: добри услови; Подрачни: ограничени (1-2 учиилници)
Исхрана: Централно: договор со кетеринг; Подрачни: ужина од дома
Транспорт: Предизвик — различни часови на автобус за трите локации


4.1. Споредбен план по локација
	Елемент
	ЦЕНТРАЛНО УЧИЛИШТЕ
	ПОДРАЧНО 1 (с. Аново)
	ПОДРАЧНО 2 (с. Беново)

	Одделенија
	1-7 одд.
	1-4 одд.
	1-3 одд. (комбинирани)

	Број на денови
	5 дена неделно
	3 дена (Пон/Сре/Пет)
	3 дена (Пон/Сре/Пет)

	Траење
	2 часа (12:30–14:30)
	1.5 часа (12:30–14:00)
	1.5 часа (12:30–14:00)

	Оброк
	Пакувана ужина (надворешен добавувач)
	Ужина од дома
	Ужина од дома

	Транспорт
	Автобус — 14:45
	Автобус — 14:15 (Пон/Сре/Пет) Автобус — 13:00 (Вт/Чет)
	Автобус — 14:15 (Пон/Сре/Пет) Автобус — 13:00 (Вт/Чет)

	Ангажиран кадар
	Матичен кадар (ротација)
	Наставниците кои предаваат во подрачното
	Наставниците кои предаваат во подрачното

	Активности
	ЗСУ + Доп./Дод. + Клуб (ротација)
	ЗСУ + Доп./Дод (нема клубови посебни)
	ЗСУ + Еко/Уметнички клуб (комбиниран)

	Следење
	Директор + Педагог
	Раководен наставник на подрачното
	Раководен наставник на подрачното


4.2. Клучни предизвици и решенија за ТИП 3
	· ТРАНСПОРТ: Директорот мора да договори со општината различни времиња за автобусот на пон/сре/пет (14:15) наспроти вт/чет (13:00) — ова е предуслов за функционирање на програмата во подрачните училишта.
· КАДАР: Наставниците кои патуваат до подрачното го реализираат и делот на проширената програма таму — затоа нивниот ангажман мора да биде точно планиран.
· АКТИВНОСТИ ВО ПОДРАЧНИ УЧИЛИШТА: Поради ограничен простор и кадар, во подрачните училишта се реализираат само ЗСУ/поддршка и дополнителна настава. Клубовите се организираат во централнотоучилиште, каде учениците можат да доаѓаат еднаш неделно (факултативно, со договор со родителите).
· СЛЕДЕЊЕ: Директорот одредува наставник-координатор за секое подрачно училиште, кој редовно известува до директорот. Посети на директорот: 1x месечно на секое подрачно училиште.


8.3. ФОРМАТИ ЗА ПЛАНИРАЊЕ И ПРИМЕРИ на разработени активности за проширената програма
	ДЕЛ А ОБРАЗЕЦ ЗА ПЛАН НА КЛУБ
	ДЕЛ Б ОБРАЗЕЦ  ЗА ПОДДРШКА ЗА УЧЕЊЕ
	ДЕЛ В ПРИМЕРИ НА РАЗРАБОТЕНИ АКТИВНОСТИ
	ДЕЛ Г ФОРМУЛАР ЗА ЕВИДЕНЦИЈА


  ДЕЛ А: ОБРАЗЕЦ ЗА ПОЛУГОДИШЕН ПЛАН НА КЛУБ / ВОННАСТАВНА АКТИВНОСТ
Секој клуб / воннаставна активност изработува полугодишен план на почетокот на секое полугодие. Планот го подготвува наставникот кој ги реализира воннаставните активности и го одобрува директорот/ката.
	ПОЛУГОДИШЕН ПЛАН НА КЛУБ / ВОННАСТАВНА АКТИВНОСТ

	Назив на воннаставната активност/ клубот:
	

	Возрасна група:
	

	Полугодие / Учебна год.:
	☐ I полугодие  ☐ II полугодие  |  Учебна год.: 20__/20__

	Наставник реализатор на активностите:
	

	Број на ученици:
	

	Ден и час:
	Ден: __________  |  Час: __________ – __________

	Просторија:
	


ЦЕЛ НА ВОННАСТАВНАТА АКТИВНОСТ/ КЛУБОТ 
	




СОДРЖИНА И ТЕМИ (по месеци / по тематски целини):
	Месец
	Тема / Содржина
	Планирани активности 

	Септември
	
	

	Октомври
	
	

	Ноември
	
	

	Декември
	
	

	Јануари
	
	


ПОТРЕБНИ МАТЕРИЈАЛИ И ОПРЕМА:
	

	


ФИНАЛЕН НАСТАН / ЈАВНА ПРЕЗЕНТАЦИЈА (на крај на полугодието):
	

	


	Наставник:
Потпис: ___________________________
	Одобрено од директор/ка:
Потпис и печат: ____________________


  

ДЕЛ Б: ОБРАЗЕЦ ЗА ПОДГОТОВКА НА АКТИВНОСТИ ЗА ПОДДРШКА ЗА УЧЕЊЕТО
Овој образец го пополнува наставникот/ката пред секоја активност за поддршка за учење (задачи за самостојно учење, дополнителна и додатна настава). Може да се чува во личното портфолио на наставникот или во евиденцијата на тимот.
	ОБРАЗЕЦ ЗА ПОДГОТОВКА НА АКТИВНОСТ

	Наставник / Реализатор:
	
	Датум / Ден:

	Вид активност:
	☐ Задачи за самостојно учење на ученикот 
☐ Поддршка за учење- Дополнителна (ремедијација)  
☐ Поддршка за учење- Додатна (збогатување)  

	Предмет / Тема:
	
	Траење:

	Одделение / Група:
	
	Бр. ученици во групата:


ЦЕЛ НА АКТИВНОСТА:
	

	


ПОТРЕБНИ МАТЕРИЈАЛИ И ОПРЕМА:
	

	


СТРУКТУРА НА АКТИВНОСТА:
	Фаза
	Опис на активноста
	Метод / Форма

	ВОВЕД
	Поврзување со претходното знаење / мотивација
	Разговор / Прашања

	ГЛАВЕН ДЕЛ
	Главната активност / задача / вежба
	Индивидуална / Групна / Парна

	ЗАВРШНИЦА
	Резиме / Рефлексија / Следен чекор
	Заеднички преглед


ДИФЕРЕНЦИЈАЦИЈА (различни нивоа на поддршка):
	Ученици кои имаат потешкотии (поголема поддршка)
	Ученици на просечно ниво (стандардна задача)
	Ученици кои побрзо напредуваат (проширена задача)

	
	
	


РЕФЛЕКСИЈА НА НАСТАВНИКОТ (по реализацијата):
	

	


  

ДЕЛ В: ПРИМЕРИ НА РАЗРАБОТЕНИ АКТИВНОСТИ
Следните примери се конкретни, разработени активности за различните блокови на проширената програма. Наставниците може да ги користат директно или да ги адаптираат за своите потреби и услови.
ПРИМЕР В.1 — САМОСТОЈНО УЧЕЊЕ (одделенска настава): 
Математика: Множење на троцифрен број со едноцифрен број — 5 одделение
	ОСНОВНИ ИНФОРМАЦИИ

	Предмет / тема:
	Математика — Множење на троцифрен број со едноцифрен број

	Одделение / Циклус:
	V одделение | II циклус

	Целна група:
	Ученици од V одделение

	Траење:
	40 минути

	Реализатор:
	Одделенски наставник 

	РЕЗУЛТАТИ ОД УЧЕЊЕТО

	Цел:
	Да се обезбеди организирана, индивидуализирана и навремена поддржувачка средина со цел секој ученик да напредува според сопствените можности во која учениците самостојно ги реализираат домашните задачи по математика за Множење на троцифрен број со едноцифрен број, применувајќи соодветни стратегии за решавање на задачи при што се поттикнува развојот на:
· самостојност и одговорност во учењето

· точност и систематичност во математичката постапка

· логичко и критичко размислување при решавање проблеми 

· самоконтрола и навики за проверка на сопствената работа 

· упорност и истрајност при соочување со тешкотии

	Очекувани резултати:
	Ученикот самостојно и точно ги решава домашните задачи со примена на соодветна постапка, ги воочува и коригира грешките, го организира сопственото учење и покажува одговорност, соработка и способност за саморефлексија.
Знаење и вештини
· правилно извршува множење на троцифрен број со едноцифрен број 
· ја применува постапката по чекори
· ги користи математичките знаци и запишува уредно и прегледно
· самостојно пристапува кон решавање на задачите 
· го објаснува сопствениот начин на решавање 
· воочува грешки и се обидува сам да ги коригира 
· избира соодветна стратегија за проверка (повторно пресметување, споредба)

Ставови и вредности
· самостојно ги извршува домашните задачи во даденото време 

· го организира сопственото време и материјали 

· покажува упорност (истрајност) при решавање потешки задачи 

· бара помош само кога е навистина потребно

Социјални и комуникациски вештини
· соработува со соученик при проверка 

· го почитува мислењето на другите 

· аргументира и објаснува решенија 

	СТРУКТУРА НА АКТИВНОСТА

	ВОВЕД (5 мин):
	Наставникот ја проверува подготвеноста на учениците за работа, а потоа прави кратко потсетување на постапката, без долго објаснување. Учениците ги следат инструкциите за работа (што треба да се направи, во кој обем, како да се провери), го организираат својот работен прибор и започнуваат со самостојна работа.


	ГЛАВЕН ДЕЛ (30 мин):
	Наставникот обезбедува тивка и стимулирачка работна атмосфера и дава јасни инструкции што треба да се реши и како да се провери. Учениците самостојно ги решаваат домашните задачи, ги применуваат чекорите на множење и го организираат времето и редоследот на работа. Наставникот не ја објаснува повторно целата постапка, туку само кратко потсетува и се движи низ училницата со цел да набљудува и да ги забележи потешкотиите со кои се соочуваат учениците. Учениците се обидуваат да ги решат задачите без помош, работат уредно и систематично, вложуваат труд и се истрајни во обидите да изнајдат решение, a наставникот интервенира само со насочувачки прашања: Кој е следниот чекор? Дали го помести бројот? без веднаш да ги дава точните решенија. Учениците самостојно ги проверуваат резултатите, повторно ги пресметуваат задачите за кои се двоумат, односно не се сигурни за решението, ги откриваат и коригираат грешките. Наставникот им дава поддршка на учениците, ги насочува и ги потсетува на начини на проверка: повторно множење, проценка и сл.



	ЗАВРШЕН ДЕЛ (5 мин):
	Наставникот прави проверка и кратка анализа на изработените задачи, со осврт на точноста, применетата постапка и најчестите грешки. Во повратната информација што ја дава на учениците, ги истакнува типичните грешки и објаснува како тие може да се коригираат, а истовремено пофалува успешни решенија и вложен труд кај учениците. Учениците активно се вклучуваат во овој дел, преку споредување на своите решенија со решенијата на другите, препознавање на сопствените грешки и нивно коригирање, како и прифаќање на сугестии и корекции. Наставникот ги поттикнува учениците да ја објаснат постапката или решението на одредена задача и поведува дискусија со учениците за тоа што работеле, како течел процесот, што им било најтешко и каде може да го применат наученото. 

	ДИФЕРЕНЦИЈАЦИЈА И МАТЕРИЈАЛИ

	Материјали:
	Работен лист (прилагоден на различни нивоа на ученици според Блумова таксономија)
Прибор за пишување (пенкало/молив, гума)

	Диференцијација:
	Домашната задача е прилагодена според различни нивоа и потреби на учениците — со основни задачи за поддршка, стандардни задачи за сите ученици и предизвикувачки задачи за напредни ученици, вклучително и – прилагодувања за учениците со потешкотии во учењето.

	Рефлексија:
	- Наставникот поставува кратки прашања за рефлексија (што научивте, што беше тешко/лесно). 
- Учениците кратко рефлектираат за работата на часот: што им било лесно, што тешко и што научиле. 
- Наставникот води кратка дискусија за успешноста на изработените задачи.
- Наставникот дава повратна информација и ги истакнува успесите на учениците.


ПРИМЕР В.2 — САМОСТОЈНО УЧЕЊЕ (предметна настава):
	ОСНОВНИ ИНФОРМАЦИИ

	Предмет / тема:
	Различни теми, во зависност од задачите зададени од предметните наставници

	Одделение / Циклус:
	6 одделение | II циклус

	Целна група:
	Ученици од VI одделение

	Траење:
	40 минути

	Реализатор:
	Предметен наставник (кој не мора да биде наставник по конкретниот наставен предмет/предмети )

	ЦЕЛ И ИСХОДИ

	Цел:
	Да се обезбеди структурирана и поддржувачка средина во која учениците самостојно ги реализираат задачите кои им се зададени од предметните наставници по различните наставни предмети. Се поттикнува развој на:
· самостојност во учењето (ученикот работи без директна помош)

· градење одговорност кон обврските

· развивање стратегии за решавање проблеми

· примена на самопроверка и самоконтрола

· поттикнување упорност при потешкотии

Наставникот обезбедува процесна поддршка, преку:
· организирање на активноста

· следење на напредокот

· поставување насочувачки прашања без директно предавање на математичката содржина.

	Очекувани резултати:
	Ученикот:
· го организира сопственото време и материјали

· покажува упорност при постигнување на целите

· воочува грешки во работата и се обидува сам да ги коригира

· избира соодветна стратегија за проверка

· си поставува цели и го планира нивното постигнување 

	СТРУКТУРА НА АКТИВНОСТА

	ВОВЕД:
	Наставникот дава јасни инструкции за начинот на работа („работете самостојно“, „прво внимателно прочитајте ја задачата“, „на крај проверете ги решенијата“) и потсетува на општите правила за работа, без да навлегува во самата содржина. Учениците внимателно ги слушаат упатствата, се подготвуваат за работа, ги читаат задачите и го организираат просторот и времето за изработка.



	ГЛАВЕН ДЕЛ:
	Наставникот обезбедува тивка и стимулативна работна атмосфера и го следи текот на работата, набљудува без да објаснува конкретни содржини. По потреба ги поттикнува учениците на самостојно решавање или ги насочува кон врсничко учење и соработка. Учениците самостојно ги решаваат зададените задачи, го организираат времето и редоследот на работа и се обидуваат да дојдат до решенијата без директна помош. При потешкотии покажуваат упорност и истрајност, ги проверуваат резултатите, повторно пресметуваат кај задачите за кои не си сигурни во резултатот и се обидуваат да ги откријат и коригираат грешките. 



	ЗАВРШЕН ДЕЛ:
	Наставникот ја поведува активноста за рефлексија. Бара од учениците да размислат и да ја презентираат нивната постапка за доаѓање до решение на задачите. Потоа им поставува прашања за дискусија во однос на самостојноста, точноста и тешкотиите при работата. 




ПРИМЕР В.3 — ДОПОЛНИТЕЛНА НАСТАВА (Ремедијација): Множење со двоцифрен број — 4 одделение
	ОСНОВНИ ИНФОРМАЦИИ

	Предмет / содржина:
	Математика — Множење на повеќецифрен со двоцифрен број

	Одделение:
	IX одделение 

	Целна група:
	7 ученика со идентификувани потешкотии во множење (врз основа на формативно следење и проценка)

	Траење:
	40 минути

	Реализатор:
	Одделенски наставник 

	ЦЕЛ И ИСХОДИ

	Цел:
	Ученикот да го разбере и примени постапниот алгоритам за множење на трицифрен со двоцифрен број.

	Очекувани резултати:
	· Ученикот правилно го запишува и разложува двоцифрениот множител.

· Ученикот ги множи деловите посебно и ги собира резултатите.

· Ученикот самостојно решава задача со двоцифрен множител.

	СТРУКТУРА НА АКТИВНОСТА

	ВОВЕД (5 мин):
	Наставникот поставува прашање од секојдневниот живот: „Колку пати неделно ќе купуваме лекови ако пиеме 12 таблети 3 пати на ден?“ Потоа прави кратко повторување за множење со еднoцифрен број.

	ГЛАВЕН ДЕЛ (30 мин):
	Активноста се реализира во три чекори:

Чекор 1 (10 мин): Наставникот демонстрира со визуелна поддршка — таблата ја дели на два дела: „Множиме со единиците, потоа со десетките“. Пример: 124 × 23.
Чекор 2 (10 мин): Учениците работат во парови на подготвен работен лист со водечки рамки (scaffold) — полупополнети задачи со визуелни потсетници.
Чекор 3 (10 мин): Секој ученик самостојно решава задача (диференцирана: 3 нивоа — со рамка, без рамка, со текстуален проблем).

	ЗАВРШНИЦА (5 мин):
	Секој ученик објаснува по еден чекор од постапката („Јас знам дека...“), наставникот бележи кои чекори сè уште се тешки за учениците.

	ДИФЕРЕНЦИЈАЦИЈА И МАТЕРИЈАЛИ

	Материјали:
	Работни листови (3 нивоа), маркери, манипулативи 

	Диференцијација:
	Ниво 1: Работен лист со визуелни рамки. Ниво 2: Стандарден работен лист. Ниво 3: Текстуален проблем + измислување сопствена задача.

	Рефлексија:
	По часот наставникот го пополнува делот за рефлексија во образецот и ги бележи учениците кои имаат потреба од дополнителна поддршка следниот пат.


ПРИМЕР В.4 — ДОДАТНА НАСТАВА (Збогатување): Истражувачки проект 'Вода во нашата средина' — 6 одделение
	ОСНОВНИ ИНФОРМАЦИИ

	Предмет / тема:
	Природни науки + Географиjа (меѓупредметна) — Водните ресурси во локалната средина

	Одделение:
	VI одделение 

	Целна група:
	8 ученика со исполнети/надминати резултати | Менторска работа со предметен наставник

	Траење:
	Серија од 5 средби по 40 мин (1 месец, 1 х неделно во блокот за додатна настава)

	Реализатор:
	Наставник по природни науки (ментор)

	ЦЕЛ И СТРУКТУРА НА ПРОЕКТОТ

	Цел:
	Учениците самостојно истражуваат локален воден ресурс (езеро, река, чешма) и изработуваат извештај за спроведеното истражување и јавна презентација.

	ПЛАН ПО СРЕДБИ

	Средба 1:
	Вовед во истражување — формирање тимови (2-3 ученика), избор на воден ресурс, поставување истражувачко прашање. Наставникот воведува истражувачки протокол.

	Средба 2:
	Дизајн на истражувањето — план за теренска посета, подготовка на инструменти за набљудување (прашалник, листа за набљудување). Поставување хипотеза.

	Средба 3:
	Анализа на собраните податоци (по теренската посета со родители/наставник), сортирање, категоризација. Визуелизации.

	Средба 4:
	Изработка на извештај: структура, резултати, заклучоци, препораки. Наставникот дава повратна информација.

	Средба 5:
	Јавна презентација пред групата од страна на секој тим. Рефлексија и самоевалуација.

	ОЦЕНУВАЊЕ И РЕФЛЕКСИЈА

	Оценување:
	Формативно — наставникот дава повратна информација по секоја средба. Финалното претставување е сумативно (рубрика со критериуми).

	Меѓупредметност:
	Природни науки, географија, математика (статистика), мајчин јазик (писмен извештај), ликовно образование (визуелизации).


ПРИМЕР В.5 — КЛУБ: Еко-клуб „Зелено училиште“ — активност: Мерење на јаглероден отпечаток — 5 одд.
	ОСНОВНИ ИНФОРМАЦИИ

	Клуб / Активност:
	Еко-клуб „Зелено училиште“ — редовна клубска средба

	Одделение / Циклус:
	Мешана група (V-VII одд.), II и III циклус | 16 ученика

	Траење:
	40 минути | Ден: среда 14:40–15:20

	Реализатор:
	Наставник по природни науки + волонтер од НВО (Граѓански еко-иницијативи)

	ОПИС НА АКТИВНОСТА

	Тема:
	„Колкав е мојот јаглероден отпечаток?“ - едукативна работилница со пресметување и дискусија

	Вовед (5 мин):
	Активноста започнува со презентација на кратко видео за климатски промени. Следува прашање до учениците: „Дали нашите секојдневни навики влијаат на климата?“

	Главен дел (25 мин):
	Активноста започнува со индивидуална работа. Секој ученик добива работен лист „Мојот дневен јаглероден отпечаток“ и има за задача да  — бележи употреба на транспорт, исхрана, потрошувачка на струја.

Потоа во парови/мала група учениците прават тимска пресметка ги собираат резултатите и ги споредуваат со националниот просек.

Наставникот поведува дискусија: „Кои три промени во нашите навики би го намалиле отпечатокот?“ - секој тим предлага акции.

	Завршен дел (10 мин):
	Секој ученик потпишува личен „Зелен договор„ - запишува една конкретна промена во навиките за наредниот месец. Потоа се изработува постер на кој се лепат договорите во ходникот на училиштето.

	ПОВРЗУВАЊЕ СО ЦЕЛИ НА КЛУБОТ

	Резултат:
	Изработени постери со „Зелените договори“  и изложба во ходник. Ученикот развива одговорност, системско размислување и граѓанска ангажираност.

	Следна средба:
	Проверка: „Го исполнивме ли нашиот Зелен договор?“ — взаемно известување и рефлексија.


ПРИМЕР В.6— ПРЕВЕНТИВНА ПРОГРАМА:
Превенција на врсничко насилство
Активност: „Добрите зборови градат мостови - другарството е посилно од насилството“/ од 4 -  9 одд.
	ОСНОВНИ ИНФОРМАЦИИ

	Активност:
	Превенција на врсничко насилство — работилница во рамки на превентивна програма

	Одделение / Циклус:
	Мешана група (4 - 9 одд.), II иIII циклус | 15 - 25 ученици

	Траење:
	40 минути 

	Реализатор:
	Одделенски наставник + предметен наставник / стручна служба (психолог/педагог) + волонтер од НВО

	ОПИС НА АКТИВНОСТА

	Тема:
	„Зборовите можат да повредат, но и да поправат односи.“ -работилница

	Вовед (5 мин):
	Прикажување на кратко видео за врсничко насилство

· Кратко прашање: „Дали сте биле сведоци на ситуација кога некој бил навредуван или исклучен?“ 

Наставникот поставува прашања: 

· Што е караница? 

· Дали секоја караница мора да заврши лошо? 

· Кратка игра: 

· „Добар збор – лош збор“ 

учениците кажуваат пример за љубезна и груба реченица

	Главен дел (25 мин):
	Работа во групи (4–5 ученици)
Секоја група добива сценарио:

· “ученик не сака да го сподели приборот” 

· “недоразбирање на игралиште” 

· “прекината игра поради неправда” 

· “конфликт околу место во клупа”

· “исклучување од друштво на одмор”

· “исмејување поради изглед” 

Задачи за групата:
· Што се случува?

· Кој проблем го забележувате? 

· Кои вредности се нарушени (почит, пријателство, доверба, соработка)?

Заклучоци:

· Се почитуваме меѓусебно. 

· Не се потсмеваме на другите.

· Помагаме кога некој има потреба. 

· Ги решаваме конфликтите со разговор. 
· Секој е добредојден во нашето друштво

	Завршен дел (10 мин):
	„Мојот мирен збор““
      Учениците ги довршуваат речениците:

· „кога сум лут/а јас ќе кажам…“

· „не ми се допаѓа тоа“ 

· „ајде да разговараме“ 

· „да најдеме решение“ 

· „не сакам кавга“

	ПОВРЗУВАЊЕ СО ЦЕЛИ НА ПРОГРАМАТА

	Резултати од учењето:
	Учениците:

· покажуваат подготвеност за помагање и поддршка на врсниците;

· применуваат комуникацијаврз основа на почит и ненасилно решавање на конфликти;

· развиваат чувство на одговорност за создавање безбедна и пријатна училишна средина;
· ја зајакнуваат соработката и меѓусебната доверба помеѓу учениците од одделенска и предметна настава


  ДЕЛ Г: ФОРМУЛАРИ ЗА ЕВИДЕНЦИЈА
Евиденцијата е дел од обврските на секој наставник вклучен во проширената програма. Истата треба да биде едноставна, брза за пополнување и реално применлива. Предложениот образец Г.1 може да послужи за пренесување на информациите во електронскиот дневник, во случај да не е возможно евидентирањето во истиот да се изврши за време на самиот час.
Г.1 — ЕВИДЕНЦИЈА НА ПРИСУСТВО НА УЧЕНИЦИ
	ЕВИДЕНЦИЈА НА ПРИСУСТВО —  ОБРАЗЕЦ

	Активност / Клуб:
	
	Одделение / Група:

	Наставник:
	
	Месец / Год.:


	Ученик (Име и презиме)
	час 1 (датум)
	час 2 (датум)
	час 3 (датум)
	час 4 (датум)
	час 5 (датум)
	час 6 (датум)
	час 7 (датум)
	Напомена

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


ℹ  Легенда: П = Присутен/на | О = Отсутен/на со оправдување | Н = Неоправдано отсутен/на
Г.2 — КРАТКА НЕДЕЛНА РЕФЛЕКСИЈА НА НАСТАВНИКОТ
	НЕДЕЛНА КРАТКА РЕФЛЕКСИЈА — 5 МИНУТИ

	Наставник:
	

	Активност / Клуб:
	

	Неделa:
	


	✅  ШТО ФУНКЦИОНИРАШЕ?
	⚠️  ШТО БЕШЕ ПРЕДИЗВИК?
	💡  ШТО ЌЕ СМЕНАМ СЛЕДНИОТ ПАТ?

	
	
	

	Дали треба да информирам некого? (педагог, директор, родител): 
☐ Да — кого/за што: ___________________  ☐ Не


ДЕЛ Д: ФОРМУЛАР ЗА ПОВРАТНА ИНФОРМАЦИЈА ОД УЧЕНИЦИТЕ

за активностите од проширената програма                                    
Овој прашалник е анонимен. Не треба да го пишуваш твоето име. Твоето мислење ни помага да ја направиме проширената програма подобра за тебе и другите ученици.
	Одделение:
	Пол (М/Ж):
	Датум:

	 
	
	 


Дел А — за ученици од I до III одделение
Заокружи го/обележи го квадратчето под лицето кое покажува како се чувствуваш:

	Изјава
	 😊
Да
	 😐
Понекогаш
	 🙁
Не

	Ми беше убаво и пријатно во (проширената програма)
 оваа недела
	☐
	☐
	☐

	Имав доволно време за игра и одмор
	☐
	☐
	☐

	Учевме и правевме нови и интересни работи
	☐
	☐
	☐

	Наставникот/наставничката ме слушаше кога имав прашање или проблем
	☐
	☐
	☐

	Се чувствував безбедно и прифатено во групата
	☐
	☐
	☐


Што најмногу ти се допадна оваа недела? (нацртај или напиши со едeн збор или реченица)
Дел Б — за ученици од IV до IX одделение
1. Прочитај ги изјавите подолу и обележи со ☒ под бројот што најдобро го покажува твоето мислење (1 = воопшто не се согласувам, 5 = потполно се согласувам).

	Изјава
	1 

Воопшто не се согласувам
	2
	3
	4
	5 

Потполно се согласувам

	За време на проширената програма се чувствувам безбедно и прифатено.
	☐
	☐
	☐
	☐
	☐

	Активностите ми помагаат подобро да учам и да напредувам.
	☐
	☐
	☐
	☐
	☐

	Секој ден имам доволно простор за одмор, игра и слободно време.
	☐
	☐
	☐
	☐
	☐

	Имам можност да предложам и да изберам активности во кои сакам да учествувам.
	☐
	☐
	☐
	☐
	☐

	Работам на проекти со другите ученици на теми кои ме интересираат.
	☐
	☐
	☐
	☐
	☐

	Во групата се почитуваат разликите меѓу учениците и никој не е исклучен.
	☐
	☐
	☐
	☐
	☐

	Наставникот/наставничката ме поддржува и ме охрабрува.
	☐
	☐
	☐
	☐
	☐


2. Која активност од проширената програма ти беше најинтересна и зошто?
3. Што би сакал/а да се промени или подобри?
4. Кои нови активности, проекти или теми би сакал/а да се воведат?
5. Колку сметаш дека твоето мислење се слуша при изборот на активностите? Објасни.
6. Друг коментар или предлог:
Ти благодариме за одговорите!
8.4. ПРАШАЛНИК ЗА САМОПРОЦЕНКА НА КАПАЦИТЕТИ НА УЧИЛИШТЕТО ЗА ОРГАНИЗАЦИЈА НА ПРОШИРЕНА ПРОГРАМА 

	ОПШТИ ПОДАТОЦИ ЗА УЧИЛИШТЕТО


	Назив на училиштето
	_______________________________________________

	Општина
	_______________________________________________

	Адреса
	_______________________________________________

	Директор
	_______________________________________________

	Датум на пополнување
	_______________________________________________


	Вкупен број на ученици
________________________
	Вкупен број на паралелки
________________________
	Вкупен број на наставници
________________________


УПАТСТВО:
За секое прашање означете:
0 - Не
1 - Делумно
2 - Да
I. ПРОСТОРНИ КАПАЦИТЕТИ И ИСХРАНА
	Бр.
	Прашање
	0
	1
	2

	1.1
	Дали по завршувањето на редовната претпладневна настава остануваат слободни училници за активностите од попладневната смена?
	
	
	

	1.2
	Дали училиштето располага со простории за физички активности (спортска сала, игралиште)?
	
	
	

	1.3
	Дали училиштето има трпезарија која може да го прими целиот број ученици во разумни ротации?
	
	
	

	1.4
	Дали училиштето може да обезбеди оброк/ужина за учениците во периодот на проширената програма? (со поддршка на општината, родители и сл.)
	
	
	


II. ТРАНСПОРТ
	Бр.
	Прашање
	0
	1
	2

	2.1
	Дали значаен дел од учениците пристигнуваат со организиран превоз? 
(одговорите се бодуваат обратно, да-0, 2-не)
	
	
	

	2.2
	Дали општината може да обезбеди прилагодување на распоредот на превозот за потребите на проширената програма?
	
	
	

	2.3
	Дали родителите можат/се подготвени да го преземат транспортот за дел или за сите ученици?
	
	
	


III.ВОСПИТНО ОБРАЗОВЕН КАДАР И ПОДДРШКА НА ПРОГРАМАТА
	Бр.
	Прашање
	0
	1
	2

	3.1
	Дали училиштето има доволен број наставници за покривање на сите блокови на проширената програма (самостојна работа, дополнителна/додатна настава, воннаставни активности) секој ден?
	
	
	

	3.2
	Дали наставниците од подрачните училишта се подготвени за ангажман во централното училиште за потребите на проширената програма (и обратно)?
	
	
	

	3.3
	Дали училиштето располага со кадар (пр: наставник ментор, раководители на смени или подрачно училиште, заменик директор, стручни соработници) кој може активно да учествува во планирање и следење на имплементацијата на проширената програма?
	
	
	

	3.4
	Дали кадарот може да ја координира програмата во сите училишни објекти?
	
	
	

	3.5
	Дали училиштето може да обезбеди поддршка за учениците со посебни образовни потреби (ПОП) да можат да се вклучат во активностите?
	
	
	


IV. ФИНАНСИСКИ КАПАЦИТЕТИ И ПОДДРШКА ОД ОПШТИНАТА
	Бр.
	Прашање
	0
	1
	2

	4.1
	Дали општината има обезбедено или планирано финансирање за трошоците на проширената програма (греење, исхрана, транспорт)?
	
	
	

	4.2
	Дали постои договор или спремност на општината за обезбедување инфраструктурна поддршка?
	
	
	

	4.3
	Дали општината може да овозможи пристап до дополнителни ресурси (спортски сали, установи, НВО)?
	
	
	


V. ПОДГОТВЕНОСТ, ИСКУСТВО И ЕВАЛУАЦИЈА
	Бр.
	Прашање
	0
	1
	2

	5.1
	Дали училиштето има претходно искуство со целодневна настава, продолжен престој или слични програми?
	
	
	

	5.2
	Дали училиштето може да спроведе процес на евалуација на програмата (јасни механизми, процедури, евиденција)?
	
	
	

	5.3
	Дали училиштето очекува поддршка од мнозинството родители?
	
	
	

	5.4
	Дали се очекува отпор кон промените од страна на воспитно-обраовниот кадар?
	
	
	


	VI. РЕЗИМЕ НА САМОПРОЦЕНКАТА И ФИНАЛНА ОДЛУКА


ВКУПНО БОДОВИ:  _________________
Приоритетни точки за интервенција. Наведете ги прашањата на кои сте одговориле со „не“,
1.

2.

3.
ПОДГОТВЕНОСТ
[  ] 31 – 38: Целосно подготвено
[  ] 18 – 30: Делумно подготвено
[  ]  0 – 18: Неподготвено
� Во документот термините клуб и секција се користат како синоними


� Проширената програма е предвидено да се пилотира во учебната 2026/2027 година, со вклучување на две одделенија по училиште, додека севкупниот модел се однесува на сите одделенија (1-9)


� Правилник за организацијата и начинот на реализирање на дополнителната и додатната настава во основните училишта, �HYPERLINK "https://portal.mdt.gov.mk/post-body-files/pravilnici-mon-file-pnzO.pdf" \h�https://portal.mdt.gov.mk/post-body-files/pravilnici-mon-file-pnzO.pdf� и �HYPERLINK "https://portal.mdt.gov.mk/post-body-files/pravilnici-mon-file-5k5D.pdf" \h�https://portal.mdt.gov.mk/post-body-files/pravilnici-mon-file-5k5D.pdf�


� Регулирано со Законот за основното образование- член 66, став 3  и Правилникот за начинот на остварување на програмите за заштита од насилство, злоупотреба и запуштање на учениците со и без попреченост; програми за спречување дискриминација и програми за превенција од злоупотреба на алкохол и тутун, злоупотреба на дроги и други психотропни супстанци, учество во игри на среќа и малолетничка деликвенција


� Вклучувањето на студентите може да се одвива во рамки на практичната работа која ја изведуваат во училиштата. 


� Закон за наставниците и стручните соработници во основните и средните училишта (член 17) https://portal.mdt.gov.mk/post-body-files/zakoni-mon-file-z6Ri.pdf 


�  Ученици од различни паралелки можат да бидат вклучени, додека не се пополни максималниот број ученици во групата


� Со цел учениците да разберат на што се однесува прашалникот, можат да се наведат конкретните активности од пропирената програма на кои се однесува евалуацијата


� Функцијата на прашалникот е детектирање на слабите страни и ризиците, како и приоритетите на кои ќе треба да се насочи училиштето за да може да започне со реализација на проширената програма.


Во фазата на пилотирање, преку самопроценката ќе се детектира во кои сегменти училиштето има потреба од поддршка.

